b'\n_START_ARTICLE_\nGiorlicas\n_START_SECTION_\nIstorija\n_START_PARAGRAPH_\nSorb\xc5\xb3 kaimas Gorelic Vir\xc5\xa1utin\xc4\x97je Lu\xc5\xbeicoje priklaus\xc4\x97 \xc5\xa0ventajai Romos imperijai. Miest\xc4\x85 trumpai u\xc5\xbe\xc4\x97m\xc4\x97 Lenkijos karalius Boleslovas I Narsusis, kai \xc4\xafsiver\xc5\xbe\xc4\x97 \xc4\xaf Lu\xc5\xbeic\xc4\x85 tarp 1002 ir 1031\xc2\xa0m. Po to kaimas atiteko Meiseno markai, o apie 1072\xc2\xa0m. Bohemijos kunigaik\xc5\xa1tystei. Miestas Goreliz pirm\xc4\x85kart minimas imperatoriaus Henriko IV dokumente 1071\xc2\xa0m., kuriame miestas atiduotas Meiseno vyskupui Benui. Dabar \xc5\xa1is dokumentas saugomas Saksonijos archyve Dresdene. Miesto pavadinimas kilo nuo slavi\xc5\xa1kos fraz\xc4\x97s \xe2\x80\x9esudeginta \xc5\xbeem\xc4\x97\xe2\x80\x9c. XIII a. Giorlicas i\xc5\xa1augo, nes buvo Via Regia kelyje._NEWLINE_Giorlicas priklaus\xc4\x97 Lu\xc5\xbeicos lygai. 1352\xc2\xa0m. valdant Kazimierui Did\xc5\xbeiajam Giorlico kolonistai \xc4\xafk\xc5\xabr\xc4\x97 Gorlic\xc4\x99 prie Krokuvos._NEWLINE_XVI a. pabaigoje Giorlicas tapo protestanti\xc5\xa1ku._NEWLINE_Po Trisde\xc5\xa1imtme\xc4\x8dio karo miestas atiteko Saksonijai 1635\xc2\xa0m. Vienos kongresas 1815\xc2\xa0m. atidav\xc4\x97 Giorlic\xc4\x85 Pr\xc5\xabsijai._NEWLINE_Per Antr\xc4\x85j\xc4\xaf pasaulin\xc4\xaf kar\xc4\x85 Vokietijos kariuomen\xc4\x97 sugriov\xc4\x97 visus tiltus per Neis\xc4\x99. Lenkijos komunistai pervadino Giorlico miest\xc4\x85 de\xc5\xa1iniame Neis\xc4\x97s krante Zgorzelec 1948\xc2\xa0m. Kai VDR panaikino \xc5\xbeemes 1952\xc2\xa0m. ir Giorlicas priklaus\xc4\x97 Dresdeno rajonui, bet po Vokietijos suvienijimo 1990\xc2\xa0m. \xc5\xbeem\xc4\x97s buvo atkurtos._NEWLINE_1994\xc2\xa0m. bir\xc5\xbeelio 27 d. miestas tapo katalik\xc5\xb3 Giorlico vyskupijos centru, bet i\xc5\xa1liko protestant\xc5\xb3 tvirtove.'